جمهور باشقانی رجب طیب اردوغان سوریه-نین قوزینده ترور کوریدورونون یارانماسینا اصلا ایجازه وئرمه‌یه‌جک‌لرینی سؤیله‌‌دی.
اردوغان بونو عدالت و اینکیشاف پارتیسی‌نین منزیل-قرارگاهیندا کئچیریلن "پارتی‌نین شهر تشکیلات‌لاری‌نین صدرلری توپلانتی‌سی"ندا ائتدیگی چیخیشدا دئییب.
جمهور باشقانی سوریه-نین عفرین بؤلگه‌سی‌نین تروریستلردن تمیزلنمه‌سی مقصدیله کئچیریلن "زیتون دالی" عملیاتینا توخونا‌راق دئییب: "تورکیه‌نین ترورلا موباریزه موضوع سون‌داکی قرارلی موضعینی باشا دوشمک ایستمه‌ین‌لر اوچون "زیتون دالی" عملیاتی آچیق خبردارلیق، عملی بیر نومونه تشکیل اتمیش‌دیر. چوخ یاخین زاماندا ترور تشکیلاتی پ.کا.کا / پ.ی.د-ی.پ.گ آرتیق یئرین‌دن ترپنه بیلمه‌یه‌جک وضعیتده اولا‌جاق. تورکیه عسگرلری گوناه‌سیز اینسان‌لارین قورونماسینا آیریجا اهمیت وئریر. بو موضوع دا قدیم دؤورلردن بری‌دیر تورک عسگری‌نین قطعی قایدا‌لاری وار.
اردوغان تورکیه‌نین عفرین-ده کی عملیاتی‌نین ساده‌جه ترور تشکیلات‌لارینا و تروریستلره قارشی اولدوغونو ایفاده ائدیب.
امریکانین پ.کا.کا -نی ترور تشکیلاتی کیمی تانیماسینا باخمایا‌راق، آدینی دییشمه حیله‌گرلیگی ائده‌رک، بو تروریستلره  سلاح وئردیگینی وورغولایان اردوغان امریکالی لارین دا تروریستلره وئریلن سلاح‌لارین اؤز وئرگی‌لریله ساتین آلیندیغی اوچون اؤز اؤلکه‌لرینی بو باره‌ده تنقید ائتدیک‌لرینی سؤیله‌ییب.
جمهور باشقانی "بیر ترور کوریدورو یاراتماق ایسته‌ین‌لره جاوابیمیز بودور، بیز سوریه-ده کی سون تروریست تمیزلننه، بو اؤلکه گئرچک ییه‌لری اوچون تهلوکه‌سیز یئر اولانادک عملیات لاریمیزی داوام ائتدیرجییک" دئییب.
اردوغان "بوگون 7-جی گونو اولان "زیتون داغی" عملیاتینی هدف‌لریمیزه چاتانادک داوام ائتدیرجییک. منبج-ی تروریستلردن تمیزلیجییک. سونرا دا عراق سرحدینه ده ک هئچ بیر تروریست قالمایانادک بو موباریزه‌میزی داوام ائتدیرجییک. هر کیم ترورا قارشی ایسه اونو بو موباریزه‌ده یانیمیزدا گؤرمک ایستیردیک" ایفاده‌لرینی دیله گتیریب.
